open-index/open-wikipedia-markdown huggingface dataset:
Suojärvi (Janakkala)

**Suojärvi**  on Kanta-Hämeessä Janakkalassa Myllynkylän lähellä sijaitseva järvi.

## Maantietoa
Järven pinta-ala on 89&nbsp;hehtaaria ja se on 1,5&nbsp;kilometriä pitkä ja 800&nbsp;metriä leveä. Järvi sijaitsee alavalla alueella, josta itäpuolella kohoaa loivana Sysimiilunmäki noin 20&nbsp;metriä korkeammalle. Sen rantaviivan pituus on 4,6&nbsp;kilometriä ja kartasta katsoen puolet rannoista ovat soistunutta metsämaata ja itärannalla lähes rantaan asti ulottuu pieni peltomaa-ala. Järven läheisyydessä on vain yksi maatila, mutta yli 30 vapaa-ajan asuntoa. Niille johtaa tiet yhdystieltä 13838.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Räikälänjoen alaosan alue kuuluu. Järven vedenpinnan korkeus on 89,2&nbsp;metriä mpy. Siihen laskee luoteesta tuleva Jokilanjoki, joka alkaa Pikku-Munakkaasta. Oma laskujoki Koskenjoki alkaa järven pohjoispäästä ja se laskee Viralanjärveen.

## Historiaa
Vuoden 1855−1856 Kalmbergin kartastossa järvi oli asumaton, mutta sen itärantoja oli raivattu niityiksi. Kuuslammi laski tuolloin järveen, mutta sen järvenlaskun yhteydessä laskuoja käännettiin Viralanjärveen. Vuoden 1962 peruskartassa ei järvellä ollut vielä mökkejä, mutta vuoden 1970 kartassa niitä oli jo noin 20.

## Lähteet
Pikku-Munakas

**Pikku-Munakas**  tai myös **Vähä-Munakas**  on Kanta-Hämeessä Hämeenlinnassa Katiskosken kylän lähellä sijaitseva järvi. Yläjuoksulla sijaitsevalla Iso-Munakkaalla on sama vedenpinnan korkeus kuin Pikku-Munakkaalla.

## Maantietoa
Järven pinta-ala on 10,9&nbsp;hehtaaria ja se on 750&nbsp;metriä pitkä ja 150&nbsp;metriä leveä. Järven rannat ovat alavia, vaikka ympäristössä onkin korkeita mäkiä. Sen rantaviivan pituus on 2,1&nbsp;kilometriä ja ne ovat metsämaata, joka on paikoin soistunutta. Rantaan on rakennettu seitsemän vapaa-ajan asuntoa, joille johtaa tiet valtatieltä 10 haarautuvalta Munakkaan läpi kulkevalta tieltä.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, jonka Alajärven alueeseen järvi kuuluu. Järven vedenpinnan korkeus on 98,4&nbsp;metriä mpy.Järvi on Iso-Munakkaasta tulevan Välijoen ja Jokilanjokena jatkavan joen  läpivirtausjärvi. Sen laskujoki Jokilanjoki laskee Janakkalan puolella olevaan Suojärveen.

## Historiaa
Vuoden 1855−1856 Kalmbergin kartastossa Iso-Munakas oli nimeltään Iso-Munakasjärvi. Pikku-Munakkaalla on voinut olla tämä nimi, vaikkei sitä ole kirjoitettu karttaan. Vuoden 1962 peruskartassa oli järven rannalla jo viisi mökkiä.

## Lähteet
Iso-Munakas

**Iso-Munakas**  on Kanta-Hämeessä Hämeenlinnassa Munakkaan kylän lähellä sijaitseva järvi. Alajuoksulla sijaitsevalla Pikku-Munakkaalla on sama vedenpinnan korkeus kuin Iso-Munakkaalla. Järven mukaan on nimetty sen länsipuolella sijaitseva Munakkaan kaupunginosa.

## Maantietoa
Järven pinta-ala on 72&nbsp;hehtaaria ja se on 2,0&nbsp;kilometriä pitkä ja 550&nbsp;metriä leveä. Järven länsirantaa seuraa kangasmaasto, jonka eteläpäässä sijaitsee 23&nbsp;metriä korkea mäki. Järvessä on yksi saari Kaislankari, joka sijaitsee luusuan edustalla järven kaakkoisrannassa. Samassa yhteydessä on Petkelniemen jatkeena pitkä karikko, joka ylittää järven kaakkoispään. Sen rantaviivan pituus on 6,2&nbsp;kilometriä ja sen rannat ovat matsämaata. Rannoille on rakennettu lähes 30 vapaa-ajan asuntoa. Niille johtaa tiet valtatieltä 10 tai siitä haarautuvasta Munakkaan läpi kulkevalta kylätieltä.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Järven vedenpinnan korkeus on 98,4&nbsp;metriä mpy. Siihen laskee Alajärvestä Koskenjoki ja Iso-Munakkaan laskujoki on leveä Välijoki, jonka vedenkorkeus on sama kuin Munakkaalla ja Pikku-Munakkaalla.

## Historiaa
Vuoden 1855−1856 Kalmbergin kartastossa järven nimi oli kirjoitettu ”Iso-Munakasjärvi”. Sen ainoa asutus muodostui pohjoisrannan torpasta, mutta järven itärannoilta oli raivattu niittyjä. Vuoden 1962 peruskartassa oli järven rannoilla muutama maatila ja monet pelto-oja laskivat järveen. Myös länsipuolella sijainneiden ojitettujen soiden kuivatusvedet oli johdettu järveen syvän kaivannon kaitta. Turun ja Hämeenlinnan välinen pikatie kulki tuolloin Alajärven laskujoen Koskenjoen ylitse järven pohjoispäässä.

## Lähteet

## Aiheesta muualla
*
Kaakkolammi (Hämeenlinna, Munakas)

**Kaakkolammi**  on Kanta-Hämeessä Hämeenlinnassa Munakkaan kylässä sijaitseva lampi.

## Maantietoa
Lammen pinta-ala on 2,5&nbsp;hehtaaria ja se on 200&nbsp;metriä pitkä ja 150&nbsp;metriä leveä. Sen rantaviivan pituus on 600&nbsp;metriä ja sen rannat ovat matsämaata. Lammen luoteispäässä rantaan ulottuu peltopalsta. Lampi on autio.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Lammen vedenpinnan korkeus on 99,2&nbsp;metriä mpy. Lampeen on johdettu johto-oja, joka tuo Kaakonkankaan suon ja Isosuon kuivatusvesiä. Sen laskuoja laskee Alajärveen, jonka vedenpinta on 70 senttimetriä alempana.

## Lähteet
Pyyttämö

**Pyyttämö**  on Kanta-Hämeessä Hämeenlinnassa Rengon kylän lähellä sijaitseva järvi.

## Maantietoa
Järven pinta-ala on 28&nbsp;hehtaaria ja se on 700&nbsp;metriä pitkä ja 550&nbsp;metriä leveä. Sen rantaviivan pituus on 2,4&nbsp;kilometriä ja sen rannat ovat metsämaata. Rantaan on rakennettu yksi vapaa-ajan asunto, jonne tulee tie valtatien 10 levähdyspaikalta. Levähdyspaikalla on myös kioski.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Järven vedenpinnan korkeus on 124,1&nbsp;metriä mpy. Järveen on johdettu muutama soistuneen metsän kuivatusoja. Etelässä sijaitsevasta Vesajärvestä tulee sen eteläpäähän laskujoki. Pyyttämön laskujoki on nimeltään Vesajoki ja se laskee kolmen kilometrin päähän Alajärven etelärantaan.

## Lähteet
Vesajärvi (Hämeenlinna)

**Vesajärvi**  on Kanta-Hämeessä Hämeenlinnassa Rengon kylän lähellä sijaitseva järvi.

## Maantietoa
Järven pinta-ala on 6,1&nbsp;hehtaaria ja se on 450&nbsp;metriä pitkä ja 300&nbsp;metriä leveä. Sillä on kaksi laajempaa allasta, joita yhdistää yli 100&nbsp;metriä pitkä salmi. Järven rantaviivan pituus on 1,8&nbsp;kilometriä ja sen rannat ovat pääasiassa suota. Järven koillisrannat ovat metsämaata. Järvi on autio, mutta sen itärantoja seuraa polku.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Järven vedenpinnan korkeus on 124,3&nbsp;metriä mpy. Siihen on johdettu useita kuivatusojia viereiseltä suolta. Järvi laskee 250&nbsp;metrin päässä Pyyttämöön, josta vesireitti jatkuu Vesajokena Alajärveen.

## Lähteet
Argentona

**Argentona** on kunta Barcelonan maakunnassa Katalonian itsehallintoalueella Espanjassa. Vuoden 2016 alussa Argentonan väkiluku oli 12 051.

Arkkitehti Josep Puig i Cadafalch vietti aikaa Argentonassa. Hän suunnitteli omaan käyttöön talon. Myös Casa Garí on Puig i Cadafalchin suunnittelema.   
   


Tiedosto:Casa gari-argentona-2013 (8).JPG|Casa Garí
Tiedosto:Argentona carrer.JPG|Casa Puig i Cadafalch
Tiedosto:Capella de Sant Miquel del Cros.jpg|Capella de Sant Miquel del Cros


## Lähteet

## Aiheesta muualla
Dina Averina

**Dina Alekseevna Averina** (ven. Дина Алексеевна Аверина, s. 13. elokuuta 1998) on venäläinen rytminen voimistelija, joka vuonna 2017 voitti kolme maailmanmestaruutta. 

Averina on vuoden 2016 Grand Prixin finaalin neliottelun hopeamitalisti. Vuoden 2017 MM-kilpailuissa Italian Pesarossa hän voitti kultaa neliottelussa, vanteella ja keiloilla sekä saavutti hopeaa pallolla ja nauhalla. Vuoden 2018 MM-kilpailuissa Bulgarian Sofiassa hän voitti kultaa neliottelussa, vanteella, pallolla, keiloilla ja joukkuekilpailussa. Kansallisella tasolla Averina on voittanut vuoden 2017 Venäjän mestaruuden ja on vuoden 2013 Venäjän juniorimestaruuskisojen pronssimitalisti.

Dina Averinalla on identtinen kaksoissisko Arina Averina, joka on myös menestynyt rytminen voimistelija.

## Lähteet
Kortesuo

**Kortesuo** on alue Kortepohjan kaupunginosassa Jyväskylässä. Kortesuolla voidaan tarkoittaa 1990-luvulla ja 2000-luvun ensikymmenellä Wilhelm Schildtin kadun varteen rakennettua asuinaluetta aiemmin valmistuneen Kortepohjan jatkoksi, tai virallisen aluerajauksen mukaista tilastollista pienaluetta, johon kuuluu myös osa 1960–1970-lukujen vaihteessa valmistuneesta Kortepohjan rakennuskannasta. Myös asumaton Haukanniemi kuuluu viralliseen pienalueeseen.

Kortesuo sijaitsee Kortepohjan ylioppilaskylän ja Viitaniemen välissä. Se on kerrostalovaltaista aluetta, mutta siellä on myös rivitaloja. 

Kortetalo sijaitsee virallisen aluerajauksen mukaan Kortesuon pienalueella. Sen tiloissa toimii muun muassa koulu, päiväkoti ja kirjasto. Kortepohjassa toimii myös Kortesuon päiväkoti, joka nimestään huolimatta sijaitsee kuitenkin virallisesti ylioppilaskylän alueella. Pienalueella sijaitsevat lisäksi Vehkalammen puisto ja 1930-luvun lopulla rakennettu Kortesuon kartano.

## Kuvia

Tiedosto:Lyhdekatu 3 Jyväskylä.jpg|Rivitaloasutusta Lyhdekadulla.
Tiedosto:Kortesuo.jpg|Wilhelm Schildtin katua.
Tiedosto:Vehkalammen jalkapallokenttä.jpg|Vehkalammen jalkapallokenttä.
Tiedosto:Kortesuon kartano.jpg|Kortesuon kartano.
Tiedosto:Jyväskylä - Kortepohja2.jpg|1960–1970-lukujen vaihteessa rakennettu kerrostalo Taitoniekantiellä, joka kuuluu virallisessa aluerajauksessa Kortesuohon.


## Lähteet
Tömäjärvi

**Tömäjärvi**  on Kanta-Hämeessä Hattulassa Kivijärven kylän lähellä sijaitseva järvi.

## Maantietoa
Järven pinta-ala on 76&nbsp;hehtaaria ja se on 1,2&nbsp;kilometriä pitkä ja 1,0&nbsp;kilometriä leveä. Järvi on pyöreän muotoinen, vaikka sen etelärannalla sijaitseekin kaksi niemenkärkeä. Niemien välissä on Envallinlahti ja vasemmalla Tiiskonlahti ja oikealla Komppurinlahti. Sen rantaviivan pituus on 4,3&nbsp;kilometriä ja sen rannat ovat metsämaata. Järven läheisyydessä on ollut kaksi maatilaa, mutta vapaa-ajan asuntoja on lähes 60. Niihin tulee tiet yhdystieltä 2855.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Järven vedenpinnan korkeus on 109,2&nbsp;metriä mpy. Järveen laskee pari metsäojaa sekä Mustalammin ja Hepolammin laskuojat ja Tömäjärven laskuoja Kivioja lähtee Envallinlahdesta. Kivioja laskee Alajärven Inkalanlahteen.

## Historiaa
Vuoden 1855−1856 Kalmbergin kartastossa järven nimi kirjoitettiin ”Temäjärvi”. Se oli autio metsäjärvi, vaikka sen eteläpuolella sijaitsi kaksi maatilaa. Vuoden 1961 peruskartassa oli järven rannoilla jo lähes 30 vapaa-ajan asuntoa.

## Lähteet
Suvitiellinen

**Suvitiellinen**  on Kanta-Hämeessä Hämeenlinnassa Rengon kylän lähellä sijaitseva järvi.

## Maantietoa
Järven pinta-ala on 6,9&nbsp;hehtaaria ja se on 450&nbsp;metriä pitkä ja 300&nbsp;metriä leveä. Järven rannat ovat alavaa maata. Sen itärantaan on rakennettu Erälä ja pohjoisrantaan Suvipielisen useita rakennuksia. Niille tulee tie valtatieltä 10. Sen rantaviivan pituus on 1,5&nbsp;kilometriä.

## Vesistösuhteet
Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Järven vedenpinnan korkeus on 125,9&nbsp;metriä mpy. Järvestä on johdettu kaivettu oja Vesajärveen.

## Historiaa
Vuoden 1855−1856 Kalmbergin kartastossa järven nimi kirjoitettiin ”Suvitielin järvi”. Se on kartassa erämaajärvi, jonka pohjoisrannan kautta kulki koillis-lounais-suuntainen polku. Polku alkoi Rengosta ja jatkui Alajärvelle päin. Vuoden 1961 peruskartassa oli järvi metsäpolkujen risteämiskohta Erälässä, joka sijaitsi järven länsirannalla. Vuoden 1979 kartassa näyi järven pohjoisrannalla jo kaksi muutakin rakennusta. Itäinen kiinteistö oli kartassa nimetty Suvipielinen.

## Lähteet
Hepolammi (Hattula, Hyrvälä)

**Hepolammi**  on Kanta-Hämeessä Hattulassa Hyrvälän kylän lähellä sijaitseva lampi.

## Maantietoa
Lammen pinta-ala on 5,8&nbsp;hehtaaria ja se on 650&nbsp;metriä pitkä ja 200&nbsp;metriä leveä. Sen rantaviivan pituus on 1,4&nbsp;kilometriä.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Lammen vedenpinnan korkeus on 117,1&nbsp;metriä mpy. Lampeen on johdettu muutama metsäoja, joita pitkin tulee sinne myös Omettalammin vesiä. Hepolammin vedest laskevat Tömäjärveen.

## Lähteet
Verilammi

**Verilammi**  on Kanta-Hämeessä Hattulassa Hyrvälän kylän lähellä sijaitseva lampi.

## Maantietoa
Lammen pinta-ala on 2,0&nbsp;hehtaaria ja se on 250&nbsp;metriä pitkä ja 150&nbsp;metriä leveä. Lampi on osa Verilamminharjun suppakokonaisuutta. Sen rantaviivan pituus on 600&nbsp;metriä.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 113&nbsp;metriä mpy. Lammesta on kaivettu oja Alajokeen.

## Lähteet
Mustalammi (Hattula, Hyrvälä)

**Mustalammi**  on Kanta-Hämeessä Hattulassa Hyrvälän kylän lähellä sijaitseva lampi.

## Maantietoa
Lammen pinta-ala on 3,0&nbsp;hehtaaria ja se on 250&nbsp;metriä pitkä ja 150&nbsp;metriä leveä. Sen rantaviivan pituus on 650&nbsp;metriä ja lampi on peltojen ympäröimä.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Lammen vedenpinnan korkeus on 110,2&nbsp;metriä mpy. Lammen laskuoja laskee Tömäjärveen.

## Historiaa
Vuoden 1855−1856 Kalmbergin kartastossa sen rannat oli raivattu niityiksi. Vuoden 1961 peruskartassa sillä oli ympärillään samat pellot kuin nykyäänin on.

## Lähteet
Ahvenlammi (Hattula)

**Ahvenlammi**  on Kanta-Hämeessä Hattulassa Hyrvälän kylän lähellä sijaitseva umpilampi.

## Maantietoa
Lammen pinta-ala on 1,6&nbsp;hehtaaria ja se on 200&nbsp;metriä pitkä ja 150&nbsp;metriä leveä. Se on syntynyt harjumuodostuman syvänteeseen. Sen rantaviivan pituus on 500&nbsp;metriä ja sen rannat ovat suota. Lampi on autio.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 112,8&nbsp;metriä mpy. Koska lampi on umpilampi, ei siihen tule tai lähde ojia.

## Lähteet
Mustalammi (Hattula, Könnölä)

**Mustalammi**  on Kanta-Hämeessä Hattulassa Kalvolan Könnölän kylän lähellä sijaitseva lampi.

## Maantietoa
Lammen pinta-ala on 25&nbsp;hehtaaria ja se on 750&nbsp;metriä pitkä ja 650&nbsp;metriä leveä. Se on syntynyt Vinjalamminharjun eteläpuolelle ja on muidenkin harjumuodostumien saartama. Sen rantaviivan pituus on 3,5&nbsp;kilometriä ja sen rannat ovat metsämaata. Lammessa on neljä nimetöntä saarta. Rannoille on rakennettu kymmenen vapaa-ajan asuntoa. Niille johtaa tiet Rimmilään kulkevalta tieltä.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 110,9&nbsp;metriä mpy. Lamme ainoa kartassa näkyvä laskuoja on Ruokalammista lähtevä puro. Mustalammin laskuoja laskee 400&nbsp;metrin päässä Takajärven Lahnalahteen.

## Historiaa
Vuoden 1855−1856 Kalmbergin kartastossa lampi oli metsäjärvenä ja autio. Sen rannalta ei kartan mukaan otettu edes heinää. Vuoden 1989 peruskartassa oli lammen länsirannat peltomaat vielä viljelyssä, mutta nykykartoissa näkyy enää yksi niitty.

## Lähteet
Ruokalammi

**Ruokalammi**  on Kanta-Hämeessä Hämeenlinnassa Könnölän kylän lähellä sijaitseva lampi.

## Maantietoa
Lammen pinta-ala on 3,5&nbsp;hehtaaria ja se on 300&nbsp;metriä pitkä ja 250&nbsp;metriä leveä. Lampi jää yhdessä muiden järvien kanssa Porttilanharjun ja Vinjalamminharjun sisältävän harjujakson eteläpuolelle. Sen rantaviivan pituus on 1,0&nbsp;kilometriä ja sen rannat ovat monin paikoin soistunutta metsämaata. Lammen rannoille on rakennettu neljä taloa tai vapaa-ajan asuntoa ja järven eteläpuolella sijaitsee maatila. Niille johtaa tiet viereiseltä yhdystieltä 13661.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 117,9&nbsp;metriä mpy. Lammen länsirantaa laskee Emälammin laskuoja, joka tuo vettä laajemmalta valuma-alueelta. Pohjoisrantaan laskee Kirppulammin lyhyt laskuoja. Ruokalammin oma laskuoja luikertelee suolla luontaisena ja laskee Myllylammin läpi sitä noin kuusi metriä alempaan Mustalammiin. Tämä laskee vuorostaan Takajärveen.

## Historiaa
Vuoden 1855−1856 Kalmbergin kartastossa lammen nimi kirjoitettiin ”Ruhkalampi”. Sen eteläpuolella sijaitsi Könnölän talo ja sen pellot, joiden keskellä kulki ”Tyrwändöstä” lounaaseen jatkuva tie. Vuoden 1960 peruskartassa ulottui lammen rantaan vain tienvarren niityt.

## Lähteet
Hautalammi (Hämeenlinna)

**Hautalammi**  on Kanta-Hämeessä Hämeenlinnassa Könnölän kylässä sijaitseva umpilampi.

## Maantietoa
Lammen pinta-ala on 9,0&nbsp;hehtaaria ja se on 550&nbsp;metriä pitkä ja 300&nbsp;metriä leveä. Se sijaitsee harjumuodostuman painanteessa, joka saattaa olla suppa. Sen rantaviivan pituus on 1,5&nbsp;kilometriä ja sen rannat ovat metsämaata. Lammen pohjoisrannalla sijaitsee kaksi taloa, mutta rannoille on rakennettu myös noin kymmenen vapaa-ajan asuntoa. Niille johtaa tiet viereiseltä yhdystieltä 13661. Hämeenlinnan ja Hattulan välinen kuntaraja ohittaa lammen sen kaakkoispuolelta.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 119,6&nbsp;metriä mpy. Lampi on umpilampi, minkä takia sillä ei ole tulo- eikä laskuojia.

## Lähteet
Iso Rastaslammi

**Iso Rastaslammi** , tai vain **Rastaslammi** , on Kanta-Hämeessä Hämeenlinnassa Rimmilän kylän lähellä sijaitseva lampi.

## Maantietoa
Lammen pinta-ala on 2,5&nbsp;hehtaaria ja se on 350&nbsp;metriä pitkä ja 100&nbsp;metriä leveä. Se sijaitsee maaston painanteessa, joka on soistunutta metsämaata. Lammessa on yksi luotomainen saari. Sen rantaviivan pituus on 850&nbsp;metriä ja sen pohjoisrannan ylärinteessä sijaitsee kolme vapaa-ajan asuntoa.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 134,1&nbsp;metriä mpy. Lampeen on johdettu suon läpi kaitettu Pienestä Rastaslammista kaivettu yhdysoja. Isosta Rastaslammista jatkaa Taipaleensuon läpi Takajärven Rastaslahteen laskeva Rastaslamminoja.

## Lähteet
Vinjalammi

**Vinjalammi**  on Kanta-Hämeessä Hattulassa Hyrvälän kylän lähellä sijaitseva lampi.

## Maantietoa
Lammen pinta-ala on 8,9&nbsp;hehtaaria ja se on 550&nbsp;metriä pitkä ja 250&nbsp;metriä leveä. Se on muodostunut Vinjalamminharjun pohjoispuolelle. Sen rantaviivan pituus on 1,4&nbsp;kilometriä ja sen rannat ovat pääasiassa suota. Harjun rinteet laskevat lampeen lounaassa ja koillisessa on myös suotonta rantaa.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 114,1&nbsp;metriä mpy. Lampeen on johdettu metsäojien kuivatusvesiä ja sen laskupuro laskee Takajärveen.

## Lähteet
Takajärvi (järvi Hattulassa)

**Takajärvi**  on Kanta-Hämeessä Hattulassa Hyrvälän kylän lähellä sijaitseva järvi.

## Maantietoa
Takajärven pinta-ala on 607&nbsp;hehtaaria ja se on 4,4&nbsp;kilometriä pitkä ja 2,6&nbsp;kilometriä leveä. Järven pohjoisosat ovat muodostuneet harjujakson muodostumista. Takajärven kylässä kohoaa rannasta kaksi 25&nbsp;metriä korkeaa mäkeä ja luoteispäässä saman korkuinen Hautalamminmäki.

Saaria on 19, joista Kotsaari, Pyhäsaari, Hitonsaari ja Lumiriippa ovat yli hehtaarin kokoisia, muista saarista viisi ovat yli aarin ja loput 11 ovat alle aarin kokoiset. Saarten yhteispinta-ala on 39 hehtaaria ja niiden rantaviivan yhteispituus on 3,6&nbsp;kilometriä. Muita nimettyjä saaria ovat Parisaaret,
Pajusaari ja Hiukia. Lintusaari on nimestään huolimatta niemi.

Järven tilavuudeksi on luotaamalla saatu 40,1 miljoonaa kuutiometriä. Sen keskisyvyys on 6,6&nbsp;metriä ja suurin syvyys on 18,3&nbsp;metriä. Syvin kohta sijaitsee Lumiriipan länsipuolella.

Takajärven rantaviivan pituus on 27,6&nbsp;kilometriä. Hämeenlinnan raja kulkee järven länsipuolelta ohitse. Järven rannan tuntumassa sijaitsevat Könnölän, Pyhälahden ja Takajärven kulmakunnat. Järven lähellä sijaitsee neljä maatilaa ja sen rannoille on rakennettu lähes 150 vapaa-ajan asuntoa. Niille johtaa tiet Könnölästä tai Hyrvälästä.

## Vesistösuhteet
Takajärvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Järven vedenpinnan korkeus on 110,5&nbsp;metriä mpy. Siihen laskee 15 ojaa, joista Sonnanoja, Rastaslamminoja ja Heinisuonoja ovat huomattavimmat. Siihen laskee suoraan Mustalammi, Vinjalammi ja Iso Rastaslammi. Järven laskujoki on Alajoki, joka laske Alajärveen.

## Historiaa
Vuoden 1855−1856 Kalmbergin kartastossa järven rantaviivan muoto ei seuraa nykyistä reittiä. Merkittävin ero on Lintusaaressa, joka sijaitsi tuolloin saarenmitan päässä pohjoisrannasta, mutta se on nykyään maatunut kiinni rantaan niemeksi. Järvellä on selvästi suoritettu järvenlasku. Tätä tukee Kansalaisen Karttapaikan rinnevarjostuskuvat. Järvenlasku on tapahtunut ennen vuotta 1960.

## Lähteet
Emälammi

**Emälammi**  on Kanta-Hämeessä Hämeenlinnassa Könnölän kylässä sijaitseva lampi.

## Maantietoa
Lammen pinta-ala on 14,2&nbsp;hehtaaria ja se on 850&nbsp;metriä pitkä ja 250&nbsp;metriä leveä. Lampi jää yhdessä muiden järvien kanssa Porttilanharjun ja Vinjalamminharjun sisältävän harjujakson eteläpuolelle. Lammessa on neljä luotomaista nimetöntä saarta. Suurin niistä on yli 20&nbsp;metriä pitkä. Sen rantaviivan pituus on 2,6&nbsp;kilometriä ja sen rannat ovat metsämaata.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 118,1&nbsp;metriä mpy. Siihen laskee seitsemän ojaa, joista Väärälammin kautta laskee pitkä metsäpuro, harjujakson matalan kohdan ylittää Isokorven suo-ojien johto-oja ja sen eteläpäähän laskevat rantasuon kuivatusojat. Niiden kautta tulevat myös Pikkuisen ja Ison Kilpilammen vedet. Osa suosta on raivattu peltomaaksi. Emälammin laskupuro laskee viereiseen Ruokalammiin.

## Historiaa
Vuoden 1855−1856 Kalmbergin kartastossa lammen nimi kirjoitettiin ”Könnölampi”. Vuoden 1960 peruskartassa oli jo Emälammi.

## Lähteet
Iso Kilpilammi

**Iso Kilpilammi**  on Kanta-Hämeessä Hämeenlinnassa Könnölän kylässä sijaitseva lampi.

## Maantietoa
Lammen pinta-ala on 1,7&nbsp;hehtaaria ja se on 200&nbsp;metriä pitkä ja 150&nbsp;metriä leveä. Lampi jää yhdessä muiden järvien kanssa Porttilanharjun ja Vinjalamminharjun sisältävän harjujakson eteläpuolella olevalle alueelle. Sen rantaviivan pituus on 550&nbsp;metriä ja sen rannat ovat suota. Lammen itäpuolella sijaitsee kuitenkin pelto, jonka pelto-ojaan lammesta kaivettu laskuoja on johdettu.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 118,2&nbsp;metriä mpy. Lampeen laskee Pikku Kilpilammi ja siitä laskee oma laskuoja Emälammiin.

## Historiaa
Vuoden 1855−1856 Kalmbergin kartastossa lammen kohdalle oli kirjoitettu nimeksi ”Suolampi” ja Pikku Kilpilammin kohdalle ”Kilpilampi”. Lammet kuuluivat tuolloin Könnölän talon vaikutuspiiriin. 
Vuoden 1960 peruskartassa oli lammen viereen raivattu pieni peltotilkku, joka laajeni vuoden 1979 jälkeen muihin peltopalstoihin kiinni.

## Lähteet
Pikku Kilpilammi

**Pikku Kilpilammi**  on Kanta-Hämeessä Hämeenlinnassa Könnölässä sijaitseva lampi.

## Maantietoa
Lammen pinta-ala on 1,0&nbsp;hehtaaria ja se on 150&nbsp;metriä pitkä ja 100&nbsp;metriä leveä. Lampi jää yhdessä muiden järvien kanssa Porttilanharjun ja Vinjalamminharjun sisältävän harjujakson eteläpuolella olevalle alueelle. Sen rantaviivan pituus on 400&nbsp;metriä ja sen rannat ovat suota. Lampi on autio eikä sinne mene tietä.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 118,8&nbsp;metriä mpy. Lammesta on johdettu oja Isoon Kilpilampeen.

## Historiaa
Vuoden 1855−1856 Kalmbergin kartastossa Ison Kilpilammen kohdalle oli kirjoitettu nimeksi ”Suolampi” ja Pikku Kilpilammin kohdalle ”Kilpilampi”. Lammet kuuluivat tuolloin Könnölän talon vaikutuspiiriin.

## Lähteet
Löyttylammi (Hämeenlinna)

**Löyttylammi**  on Kanta-Hämeessä Hämeenlinnassa Könnölän kylän lähellä sijaitseva lampi.

## Maantietoa
Lammen pinta-ala on 0,8&nbsp;hehtaaria ja se on 200&nbsp;metriä pitkä ja 100&nbsp;metriä leveä. Sen rantaviivan pituus on 400&nbsp;metriä ja sen rannat ovat soistuvaa metsämaata Lampi on autio, mutta sinne tulee kärrypolku yhdystieltä 13661.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 132,3&nbsp;metriä mpy. Lampeen on johdettu neljä metsäojaa, jotka tuovat siihen ojitettujen soiden kuivatusvesiä. Sen koillispäästä lähtee Sonnanoja, joka virtaa luontaisena ja laskee parin kilometrin päässä Takajärven Könnönlahteen.

## Lähteet
Väärälammi (Hämeenlinna, Könnölä)

**Väärälammi**  on Kanta-Hämeessä Hämeenlinnassa Könnölän kylän lähellä sijaitseva lampi.

## Maantietoa
Lammen pinta-ala on 1,3&nbsp;hehtaaria ja se on 250&nbsp;metriä pitkä ja 150&nbsp;metriä leveä. Lampi jää yhdessä muiden järvien kanssa Metsolanharjun ja Porttilanharjun sisältävän eteläpuolelle. Sen rantaviivan pituus on 650&nbsp;metriä ja sen rannat ovat suota. Lampi on autio eikä sinne tule tietä.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella, ja siellä tarkemmin Räikälänjoen valuma-alueella ja Alajoen valuma-alueella. Lammen vedenpinnan korkeus on 125,7&nbsp;metriä mpy. Siihen laskee pitkä metsäoja, jonka valuma-alueella ovat esimerkiksi Ahvenlammi ja Luokkalammi. Lammen oma laskuoja laskee 250&nbsp;metrin päähän Emälammiin.

## Lähteet
Ahvenlammi (Hämeenlinna)

**Ahvenlammi**  on Kanta-Hämeessä Hämeenlinnassa Könnölän kylän lähellä sijaitseva lampi.

## Maantietoa
Lammen pinta-ala on 1,5&nbsp;hehtaaria ja se on 200&nbsp;metriä pitkä ja 100&nbsp;metriä leveä. Lampi jää yhdessä muiden järvien kanssa Metsolanharjun ja Porttilanharjun sisältävän harjujakson eteläpuolelle. Sen rantaviivan pituus on 500&nbsp;metriä ja sen rannat ovat suota.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 132,7&nbsp;metriä mpy. Lampeen on johdettu kuusi lyhyttä suo-ojaa. Niiden kautta Ahvenlammi on kytketty Väärälammiin johtavaan tulo-ojaan.

## Luontoarvoja
Lampi sijaitsee Metsolanharjun luoteisoien lehtojensuojelualueella. Suojeltuja ovat vain lammen rannat, mutta lampi on vapaa suojelusta.

## Lähteet
Luokkalammi (Hämeenlinna)

**Luokkalammi**  on Kanta-Hämeessä Hämeenlinnassa Könnölän kylän lähellä sijaitseva lampi.

## Maantietoa
Lammen pinta-ala on 1,2&nbsp;hehtaaria ja se on 300&nbsp;metriä pitkä ja 100&nbsp;metriä leveä. Sen rantaviivan pituus on 700&nbsp;metriä ja sen rannat ovat puoliksi suomaata ja metsämaata. Rantaan on rakennettu yksi rakennus, johon tulee tie viereiseltä entiseltä maatilalta.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 140,5&nbsp;metriä mpy. Lammen pohjoispäähän ja eteläpäähän on kaivettu kuivatusojat. Varsinainen laskuoja lähtee lammen itärannasta ja se laskee parin kilometrin päähän Väärälammiin.

## Lähteet
Tyvilammi

**Tyvilammi**  on Kanta-Hämeessä Hattulassa Myllykylän lähellä sijaitseva lampi.

## Maantietoa
Lammen pinta-ala on 2,2&nbsp;hehtaaria ja se on 200&nbsp;metriä pitkä ja 150&nbsp;metriä leveä. Se sijaitsee Tyvilamminnummella Heinisuon eteläpuolella. Sen rantaviivan pituus on 550&nbsp;metriä ja sen rannat ovat soistunutta metsämaata.

## Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 130,3&nbsp;metriä mpy. Lammen laskuoja on Heinisuonoja.

## Historiaa
Vuoden 1855−1856 Kalmbergin kartastossa lammen nimi kirjoitettiin ”Tyvilampi”. Sen laskuojan varret oli raivaittu niityiksi.

## Lähteet
Walk Away Renée/Pretty Ballerina

__NOTOC__
**Walk Away Renée/Pretty Ballerina** on The Left Banken esikoisalbumi, joka julkaistiin vuonna 1967. 

## Kappaleet
### A-puoli
#
#
#
#
#
#

### B-puoli
#
#
#
#
#

## Kokoonpano

* Steve Martin Caro – Laulu
* Michael Brown – piano, cembalo, klavinettilaulu
* Tom Finn – basso, taustalaulu
* George Cameron – rummut, lyömäsoittimet, laulu, taustalaulu
* Warren David-Schierhorst – rummut
* Jeff Winfield – sähkökitara
* Rick Brand – sähkökitara
* Hugh McCracken – kitara
* Al Gorgoni – kitara
* George "Fluffer" Hirsh – kitara
* John Abbott – basso, kitara
* Seymour Barab – basso, sello
* Joe Mack – basso
* Al Rogers – rummut
* Buddy Saltzman – rummut
* Harry Lookofsky – viulu
* George Marge – oboe

## Arvostelut
* Allmusic: 

## Lähteet
* ''Walk Away Renée/Pretty Ballerina'' discogs.com -sivustolla 

### Viitteet
Joshua Kiprui Cheptegei

**Joshua Kiprui Cheptegei** (s. 12. syyskuuta 1996) on ugandalainen kestävyysjuoksija, olympiavoittaja ja maailmanmestari. 

Cheptegei saavutti Dohan MM-kilpailuissa 2019 kultaa 10&nbsp;000 metrillä ajalla 26.48,36. Hän ylsi hopealle 10&nbsp;000 metrillä vuoden 2017 MM-kisoissa ennätyksellään 26.49,94. Vuotta aiemmin hän sijoittui Rion olympialaisissa samalla matkalla kuudenneksi ja 5 000 metrillä kahdeksanneksi. Pekingin MM-kilpailuissa 2015 hän oli 10&nbsp;000&nbsp;metrillä yhdeksäs. Hän voitti Gold Coastin Kansainyhteisön kisoissa 2018 kultaa 5&nbsp;000&nbsp;metrillä ajalla 13.50,83 ja 10&nbsp;000&nbsp;metriä ajalla 27.19,62. Hän voitti alle 20-vuotiaiden sarjassa 10&nbsp;000&nbsp;metrin maailmanmestaruuden Eugenessa 2014 ja Afrikan-mestaruuden Addis Abebassa 2015. 

Cheptegei kuului Ugandan joukkueeseen, joka saavutti maastojuoksun MM-kilpailuissa Kampalassa 2017 pronssia joukkuekilpailussa. Tuolloin hän johti henkilökohtaista kilpailua 12 sekunnin erolla kaksi kilometriä ennen maalia ja seitsemällä sekunnilla vielä kilometri ennen maalia, mutta hyytyi sen jälkeen selvästi ja putosi lopulta sijalle 30. Maastojuoksun MM-kilpailuissa 2019 Cheptegei voitti kultaa sekä henkilökohtaisessa kilpailussa että joukkuekilpailussa.

Joulukuussa 2019 Cheptegei rikkoi 10 kilometrin tiejuoksussa maailmanennätyksen juostuaan Valenciassa ajan 26.38. Vuonna 2020 hän rikkoi kolme maailmanennätystä. 16. helmikuuta hän juoksi Monacossa 5 kilometrin tiejuoksun maailmanennätyksen 12.51. 14. elokuuta jälleen Monacossa hän juoksi 5 000 metriä aikaan 12.35,36 ja alitti Kenenisa Bekelen 16 vuotta vanhan ennätyksen lähes kahdella sekunnilla. 7. lokakuuta Valenciassa hän juoksi 10 000 metriä aikaan 26.11,00 ja alitti Bekelen 15 vuotta vanhan ennätyksen runsaalla kuudella sekunnilla. Kymmenen päivää ME-juoksunsa jälkeen Cheptegei juoksi ensimmäisen puolimaratoninsa matkan MM-kilpailuissa, jossa sijoittui henkilökohtaisessa kilpailussa neljänneksi ajalla 59.21 ja joukkuekilpailussa kolmanneksi.

Vuodelle 2021 siirretyissä Tokion 2020 olympialaisissa Cheptegei voitti kultaa 5&nbsp;000 metrillä ajalla 12.58,15 ja oli 10&nbsp;000 metrillä toinen ajalla 27,43,63. Cheptegei voitti kultaa 10&nbsp;000 metrin juoksussa yleisurheilun maailmanmestaruuskilpailuissa 2022 ajalla 27.27,43. Samojen kisojen 5&nbsp;000&nbsp;metrillä hän oli yhdeksäs. Hän saavutti maastojuoksun MM-kilpailuissa Bathurstissa 2023 pronssia sekä henkilökohtaisessa että joukkuekilpailussa. Saman vuoden Budapestin MM-kilpailuissa 2023 hän voitti kolmannen peräkkäisen maailmanmestaruuden 10&nbsp;000&nbsp;metrillä ajalla 27.51,42. Belgradin maastojuoksun MM-kilpailuissa 2024 hän sijoittui nenkilökohtaisessa kilpailussa kuudenneksi ja saavutti joukkuehopeaa. Pariisin olympialaisissa 2024 Cheptegei voitti 10&nbsp;000 metrin olympiakultaa uudella olympiaennätysajalla 26.43,14.

## Henkilökohtaiset ennätykset
*Lähteet: WA*
* 3 000 metrin juoksu: 7.33,24 (2021)
* 5 000 metrin juoksu: 12.35,36 (2020)
* 10 000 metrin juoksu: 26.11,00 (2020)
* 5 kilometrin tiejuoksu: 12.51 (2020)
* 10 kilometrin tiejuoksu: 26.38 (2019)
* Puolimaraton: 59.21 (2020)
* Maraton: 2.05.59 (2025)

## Lähteet
Joulu tulee laulamalla

**Joulu tulee laulamalla** on vuonna 1990 äänitetty ja julkaistu joululevy, jolla esiintyvät Jukka Kuoppamäki, Inka Kuoppamäki ja Eeva-Leena Sariola. Se julkaistiin Discophon-yhtiön Kerberos-levymerkillä. Albumi oli samalla yksi viimeisistä Discophonin julkaisuista, sillä yhtiön toiminta päättyi alkuvuodesta 1992, kun sen katalogi myytiin Fazerille. *Joulu tulee laulamalla* oli lisäksi Kuoppamäen ensimmäinen CD-levynä julkaistu albumi. Se ilmestyi kuitenkin myös vinyylilevynä.

## Kappaleet
**A-puoli**
#
#
#
#
#
#
#
#
**B-puoli**
#
#
#
#
#
#
#
#

## Lähteet
* 

### Viitteet
Shigeaki Hinohara

**Shigeaki Hinohara** (; 4. lokakuuta 1911 Yamaguchin prefektuuri – 18. heinäkuuta 2017 Tokio) oli japanilainen lääkäri ja St. Luke's International Hospital -sairaalan johtaja. Hinohara kuului Japanin tunnetuimpiin lääkäreihin ja hänen vuonna 1954 käynnistämää lääkärintarkistusten järjestelmää on pidetty yhtenä Japanin pitkän elinajanodotteen taustatekijöistä. Hinoharan johtama St. Luke's International Hospital hoiti myös useita Tokion metron sariinikaasuiskun uhreja.

## Elämäkerta
Shigeaki Hinohara syntyi 4. lokakuuta 1911 Yamaguchin prefektuurissa ja oli uskonnoltaan kristitty. Hän opiskeli lääketiedettä valmistuen Kioton keisarillisesta yliopistosta vuonna 1937 aloittaen työn lääkärinä St. Luke's International Hospital-sairaalassa Tokiossa vuonna 1941. Toisen maailmansodan aikana Hinohara hoiti Tokion pommitusten palopommien palovammauhreja. Vuonna 1970 hän oli matkustajana Japan Airlinesin lento 351:llä, joka joutui Japanin punaisen armeijakunnan kaappaamaksi. 29 panttivankia ottaneet kaappaajat vapauttivat vankinsa Fukuokassa ja Soulissa kaappaajien paetessa Pohjois-Koreaan.

Hinoharasta tuli St. Luke's International Hospital -sairaalan johtaja vuonna 1992 ja vuonna 1994 hän asennutti happiputkia ympäri sairaalaa käytäville ja auloihin maanjäristyksen varalta. Happiputket pelastivat henkiä Korkein totuus -ryhmän tehdessä Tokion metron sariinikaasuiskun vuotta myöhemmin. Sairaalaan tuotiin 640 kaasuiskun uhria ja heistä vain yksi menehtyi. Hinohara toimi lääkärinä yli 100-vuotiaaksi saakka. Hän kuoli hengityselinsairauteen Tokiossa 18. heinäkuuta 2017 sairastettuaan pitkään ikään liittyneitä sydän- ja muita sisäelinsairauksia.

Hinoharan vuonna 1954 aloittamaa vuosittaisten kattavien lääkärintarkistusten järjestelmää on pidetty yhtenä tärkeänä vaikuttajana Japanilaisten korkeassa elinajanodotteessa. Hän kannusti myös vanhuksia ottamaan aktiivisesti osaa sosiaaliseen elämään. Hänen vuonna 2001 julkaistu esseiden antalogia *Ikikata Jozu* myi 1,2 miljoonaa kappaletta. Kirjassa Hinohara kehottaa ruokailuun ja nukkumiseen liittyvien tiukkojen sääntöjen noudattamiseen. Hinohara esiintyi myös useaan otteeseen Japanin televisiossa.

## Lähteet
Michael Wilding

**Michael Charles Gauntlet Wilding** (23. heinäkuuta 1912 Leigh-on-Sea, Essex, Englanti – 8. heinäkuuta 1979 Chichester, West Sussex, Englanti) oli brittiläinen näyttelijä.

Wilding syntyi vuonna 1912 Englannissa. Hän loi nuorena uraa kaupallisena taiteilijana, kunnes hän liittyi lontoolaisen elokuvastudion riveihin vuonna 1933. Tällöin alkoi hänen neljän vuosikymmenen pituinen näyttelijän ura sekä näyttämöllä että elokuvissa.

Wilding nähtiin urallaan sekä brittiläisissä että yhdysvaltalaisissa elokuvissa. Hänet nähtiin mm. Alfred Hitchcockin elokuvissa *[[Kauriin merkeissä]]* (1949) ja *[[Esirippu laskee]]* (1950). Elokuvassa *[[Sinuhe, egyptiläinen (elokuva)|Sinuhe, egyptiläinen]]* (1954) hän tulkitsi faarao Ekhnatonia, sekä hänet nähtiin tämän lisäksi mm. elokuvissa *[[En unohda sinua koskaan]]* (1953) ja *[[Suzie Wongin maailma]]* (1960). Wilding näytteli vielä muutamissa elokuva- ja televisiotuotannoissa 1970-luvun alkupuolelle asti.

Pitkästä näyttelijänurastaan huolimatta hänet muistettiin kenties parhaiten näyttelijätär Elizabeth Taylorin toisena aviomiehenä 1952–1957, ja heille syntyi kaksi lasta. Heidän esikoispoikansa Michael Howard syntyi 6. tammikuuta 1953, ja  27. helmikuuta 1955 syntyi Christopher Edward. 

Wilding oli naimisissa kaikkiaan neljä kertaa. Epilepsiaa sairastanut Wilding menehtyi 66-vuotiaana kaatumisen aiheuttamiin päävammoihin.

## Valikoitu filmografia

**[[Meri on kohtalomme]]* (1942)
**[[Särkynyt onni]]* (1946)
**[[Ihanneaviomies (vuoden 1947 elokuva)|Ihanneaviomies]]* (1947)
**[[Kauriin merkeissä]]* (1949)
**[[Esirippu laskee]]* (1950)
**[[Vakka kantensa valitsee (vuoden 1951 elokuva)|Vakka kantensa valitsee]]* (1951)
**[[En unohda sinua koskaan]]* (1953)
**[[Sinuhe, egyptiläinen (elokuva)|Sinuhe, egyptiläinen]]* (1954)
**[[Lasikenkä]]* (1955)
**[[Tulipunainen viitta]]* (1955)
**[[Ilmiantaja (vuoden 1959 elokuva)|Ilmiantaja]]* (1959)
**[[Suzie Wongin maailma]]* (1960)
**[[Paljastettu terä]]* (1961)
**[[Villi nuoriso]]* (1968)
**[[Waterloo (elokuva)|Waterloo]]* (1970)

## Aiheesta muualla
*
Vivaldi (täsmennyssivu)

**Vivaldi** voi tarkoittaa jotain seuraavista:
* Antonio Vivaldi, säveltäjä
* 4330 Vivaldi, asteroidi
* Vivaldi (kraatteri), kraatteri Merkurius-planeetalla
* Vivaldi, verkkoselain
Indosuchus

**Indosuchus** (nimen merkitys: "intialainen krokotiili") oli teropodeihin kuulunut abelisaurisuku. Sukuun kuuluu yksi laji, tyyppilaji *I. raptorius*. Se oli lihansyöjä. *Indosuchus* eli 71–65 miljoonaa vuotta sitten myöhäisliitukaudella. Sen fossiileja on löydetty Intiasta.

## Nimi
*Indosuchus* tarkoittaa "intialaista krokotiilia". Nimen osa *suchus* tulee muinaiskreikan kielen sanasta "soukhos", mikä tarkoittaa krokotiilia. Tämä tulee Friedrich von Huenen mieltymyksestä antaa dinosauruksille *suchus*-päätteisiä nimiä, koska hän ajatteli, että krokotiilit olivat läheisempiä dinosaurusten kuin liskojen kanssa.

## Fossiilit ja koko
*Indosuchuksesta* on löydetty osittaisia kallon jäänteitä. Niitä on löydetty Intiasta. *Indosuchuksen* pituus oli arviolta kuusi metriä.

## Luokittelu
*Indosuchuksen* on joidenkin toimesta katsottu olevan epäselvä suku, koska vuonna 1933 Charles Matley ja Friedrich von Huene nimesivät *Indosuchuksen* lisäksi *[[Indosaurus|Indosauruksen]]* ja *[[Compsosuchus|Compsosuchuksen]]*, kaikki osittaisista jäänteistä. Monet paleontologit katsovat näiden kolmen olevan mahdollisesti yhtä samaa dinosaurussukua. Suora vertailu on tosin mahdotonta, koska *Indosauruksen* holotyyppi kadotettiin.

*Indosuchus* on usein sekoitettu *Indosaurukseen*. Tämä johtuu nimien samankaltaisuuden lisäksi siitä, että niiden molempien on ajateltu olleen abelisaureja. *Indosuchus* nimettiin alun perin *Indosauruksen* tapaan allosauriksi, koska näiden dinosaurusten kuvaamisen aikaan abelisaureja ei vielä tunnettu.

## Lähteet
Salwa Eid Naser

**Salwa Eid Naser** (aik. **Ebelechukwu Agbapuonwu**, s. 23. toukokuuta 1998 Nigeria) on nigerialaistaustainen bahrainilainen pikajuoksija. Hän on 400 metrin juoksun maailmanmestari, ja hän pitää hallussaan matkan Aasian ennätystä.

Naserin päämatka on 400 metrin juoksu, jossa hän saavutti nuorten olympialaisissa 2014 hopeaa ajalla 52,74. Hän voitti vuonna 2015 alle 18-vuotiaiden Aasian-mestaruuden sekä saman ikäluokan maailmanmestaruuden Calissa ajalla 51,50. Hän voitti sisäratojen Aasian-mestaruuden 4&nbsp;×&nbsp;400&nbsp;metrin viestissä 2016. Rio de Janeiron olympialaisissa 2016 hän karsiutui 400 metrin välierissä.

Naser selviytyi 400 metrillä loppukilpailuun vuoden 2017 MM-kisoissa juoksemalla välierien parhaan ajan sekä samalla Bahrainin ennätyksen 50,08. Loppukilpailussa hän saavutti hopeaa maansa ennätysajalla 50,06. Jakartan Aasian kisoissa 2018 hän voitti kultaa 400 metrillä Aasian kisojen ennätysajalla 50,09, 4&nbsp;×&nbsp;100&nbsp;metrin viestissä ja 4&nbsp;×&nbsp;400&nbsp;metrin sekaviestissä sekä hopeaa naisten 4&nbsp;×&nbsp;400&nbsp;metrin viestissä. Dohan Aasian-mestaruuskilpailuissa 2019 hän voitti kultaa 200 metrillä ennätyksellään 22,74, 400 metrillä ajalla 51,34 sekä 4&nbsp;×&nbsp;400&nbsp;metrin viestissä ja saman matkan sekaviestissä. Lisäksi hän sai pronssia 4&nbsp;×&nbsp;100&nbsp;metrin viestissä.

Naser juoksi 400 metrillä Monacon Timanttiliigan kisassa heinäkuussa 2018 Bahrainin ennätyksen 49,08, joka oli samalla myös Aasian ennätys.

Dohan MM-kisoissa 2019 Naser voitti kultaa 400 metrillä ennätyksellään 48,14. Samalla hän nousi kaikkien aikojen tilastossa kolmanneksi. 4 × 400 metrin sekaviestissä hän saavutti pronssia.

Naser sai kesäkuussa 2021 kahden vuoden kilpailukiellon. Hän oli jättänyt olinpaikkansa ilmoittamatta tai häntä ei ollut tavoitettu dopingtestiin neljästi 12 kuukauden aikana.

Kilpailukiellon jälkeen Naser saavutti Hangzhoun Aasian kisoissa 2023 kultaa sekä naisten että sekajoukkueiden 4&nbsp;×&nbsp;400&nbsp;metrin viestissä sekä hopeaa 400 metrillä. Pariisin olympialaisissa 2024 hän sai 400 metrillä hopeaa ajalla 48,53. Tokion MM-kisoissa 2025 hän saavutti 400 metrillä pronssia uransa toiseksi parhaalla ajalla 48,19.

## Henkilökohtaiset ennätykset
*Lähde: IAAF*
* 100 m: 11,24 (2019)
* 200 m: 22,51 (2019) **NR**
* 400 m: 48,14 (2019) **NR**, **AR**

## Lähteet
Saksaulit

**Saksaulit** (*Haloxylon*) on revonhäntäkasveihin kuuluva kasvisuku. Siihen sisältyy yksitoista hyväksyttyä lajia. Niitä esiintyy Pohjois-Afrikassa, Lähi-idässä, Arabiassa ja halki Keski-Aasian. Erään rajauksen mukaan suvun lajit kahta lukuun ottamatta (*[[Haloxylon ammodendron]]* ja *[[valkosaksauli|H. persicum]]*) voidaan sijoittaa läheiseen sukuun *[[Hammada (suku)|Hammada]]*.

Saksaulit ovat yhdestä yhdeksään metriä korkeaksi kasvavia pensaita tai pieniä puita. Ne ovat kuivuutta kestäviä ja kasvavat laajasti muun muassa Aasiassa hiekka-aavikoilla.

## Lajeja
* *[[Haloxylon ammodendron]]*
* *[[Haloxylon gracile]]*
* *[[Haloxylon griffithii]]*
* *[[Haloxylon multiflorum]]*
* *[[Haloxylon negevensis]]*
* *[[valkosaksauli|Haloxylon persicum]]* – valkosaksauli
* *[[Haloxylon salicornicum]]*
* *[[Haloxylon schmittianum]]*
* *[[Haloxylon scoparium]]*
* *[[Haloxylon tamariscifolium]]*
* *[[Haloxylon thomsonii]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Haloxylon''
Balázs Baji

**Balázs Baji** (s. 9. kesäkuuta 1989 Békéscsaba) on unkarilainen yleisurheilija, joka kilpailee 110 metrin aitajuoksussa. 192 senttimetriä pitkä ja 84 kilogrammaa painava Baji edustaa budapestilaista Honvéd SE -seuraa.

Baji saavutti pronssia vuoden 2017 MM-kilpailuista Lontoosta ajalla 13,28. Vuoden 2016 EM-kilpailuista Amsterdamista hän saavutti hopeaa niin ikään ajalla 13,28. Baji on kilpaillut myös kaksissa kesäolympialaisissa, vuosina 2012 ja 2016.

Baji pitää hallussaan Unkarin ennätyksiä 60 metrin ja 110 metrin aitajuoksussa.

## Henkilökohtaiset ennätykset
### Ulkoradoilla
* 110 metrin aitajuoksu: 13,15 (Székesfehérvár 2017, **NR**)
### Sisäradoilla
* 60 metrin aitajuoksu: 7,53 (Budapest 2017, **NR**)

## Lähteet
Johanneksenleipäpuut

**Johanneksenleipäpuut** (*Ceratonia*) on hernekasveihin kuuluva suku, jossa on kaksi lajia. Niistä tunnetumpi on johanneksenleipäpuu, jota viljellään laajasti ravintokasvina varsinkin Välimeren alueella.

## Lajit
* *[[Ceratonia oreothauma]]* – Alkuperäisenä Jemenissä ja Omanissa.
* Johanneksenleipäpuu (*Ceratonia siliqua*) – Alkuperäisenä Välimereltä Iraniin.

## Lähteet

## Aiheesta muualla
* Finto: Kassu – Kasvien suomenkieliset nimet: ''Ceratonia''
* Suomen Lajitietokeskus: Johanneksenleipäpuut – ''Ceratonia''
* UniProt: Taxonomy - ''Ceratonia''
Granaattiomenat

**Granaattiomenat** (*Punica*) on rantakukkakasveihin kuuluva kasvisuku, jossa on kaksi lajia. Niistä tunnetumpi on granaattiomena, jota viljellään laajasti hedelmäkasvina. Toinen suvun laji *[[Punica protopunica]]* kasvaa ainoastaan Jemenissä Sokotran saarella.

## Lajit
* granaattiomena (*Punica granatum* L.)
* *[[Punica protopunica]]* Balf.f.

## Lähteet

## Aiheesta muualla
* Finto: Kassu – Kasvien suomenkieliset nimet: Granaattiomenat (''Punica'')
* Suomen Lajitietokeskus: Granaattiomenat – ''Punica''
* ITIS: ''Punica'' 
* United States Department of Agriculture (USDA): ''Punica'' 
* Flora of China: ''Punica''
Preemptive Strike

__NOTOC__
**Preemptive Strike** on DJ Shadow’n kokoelma-albumi, joka julkaistiin 13. tammikuuta 1998 levymerkillä Mo’ Wax Recordings. Albumi koostuu DJ Shadowin singleistä, jotka on julkaistu Mo’ Waxin kautta vuosina 1991–1997.

## Kappaleet

#
#
#
#
#
#
#
#
#
#
#

## Arvostelut

* AllMusic:  

## Lähteet

## Aiheesta muualla
* Discogs: Preemptive Strike
Piipensaat

**Piipensaat** (*Phillyrea*) on oliivipuukasveihin kuuluva kasvisuku, jossa on kaksi lajia. Piipensaat ovat Välimeren alueella kasvavia pensaita tai pieniä puita, joilla on nahkeat lehdet ja hedelmänä luumarja.

## Lajit
* kaitapiipensas (*Phillyrea angustifolia* L.)
* leveäpiipensas (*Phillyrea latifolia* L.)

## Lähteet

## Aiheesta muualla
* Finto: Kassu – Kasvien suomenkieliset nimet: Piipensaat (''Phillyrea'')
* Suomen Lajitietokeskus: Piipensaat – ''Phillyrea''
Aleksandra Soldatova

**Aleksandra Sergeevna Soldatova** (ven. Александра Сергеевна Солдатова, s. 1. kesäkuuta 1998) on venäläinen rytminen voimistelija.
Brandon Ingram

**Brandon Ingram** (s. 2. syyskuuta 1997 Kinston, Pohjois-Carolina) on yhdysvaltalainen koripalloilija. Kaudella 2019–2020 hän edustaa NBA-seura New Orleans Pelicansia.

## Saavutukset ja palkinnot
* NBA All-Rookie Second Team (2016)
* AP Honorable Mention All-American (2016)
* Second-team All-ACC (2016)
* ACC Rookie of the Year (2016)
* McDonald's All-American (2015)
* North Carolina Mr. Basketball (2015)
* First-team ''Parade'' All-American (2015)

Yliopistovuonnaan Ingram saavutti tilastokeskiarvot 17,3 pistettä, 6,8 levypalloa, 2 syöttöä, 1,1 riistoa ja 1,4 torjuntaa ottelua kohden. Pelitilanneheitot hän heitti 44,2 prosentin ja kolmen pisteen heitot 41 prosentin tarkkuudella. NBA-joukkueet kiinnostuivat Brandonista ja hän päätti lopettaa yliopiston ensimmäisen vuotensa jälkeen ja ilmoittautua . Los Angeles Lakers varasi hänet toisena pelaajana.

Ingram teki ensimmäisellä NBA-kaudellaan (2016-2017) 9,4 pistettä, 4 levypalloa ja 2,1 syöttöä ottelua kohden. Hänen heittotarkkuutensa oli pelitilanneheitoissa 40,2 % mutta kolmen pisteen viivan takaa vain 29,4 %. Joukkue ei menestynyt, sillä Los Angeles Lakers sai kolmanneksi vähiten voittoja koko sarjassa.

Kesällä 2019 Ingram siirtyi New Orleans Pelicansiin osana vaihtokauppaa, jossa Anthony Davis siirtyi Lakersiin.

## Lähteet
* http://www.nba.com/players/brandon/ingram/1627742

### Viitteet
Konnanyrtit

**Konnanyrtit** (*Chelone*) on ratamokasvien (Plantaginaceae) heimoon kuuluva kasvisuku. Sukuun luetaan kuuluvaksi ainakin viisi lajia, joiden lisäksi monien sukuun lajeiksi kuvattujen taksonien taksonominen asema on toistaiseksi epäselvä.

## Lajeja
* *[[Chelone caeruleum]]*
* *[[Chelone cuthbertii]]*
* *Chelone glabra* – valkokonnanyrtti
* *Chelone lyonii* – punakonnanyrtti
* *Chelone obliqua* – lilakonnanyrtti

## Lähteet

## Aiheesta muualla
* Kassu – Kasvien suomenkieliset nimet: Konnanyrtit (''Chelone'')
* Suomen Lajitietokeskus: Konnanyrtit – ''Chelone''
*ITIS: ''Chelone'' 
*United States Department of Agriculture (USDA): ''Chelone''